|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 7824 Αθήνα, 27/05/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει το περιστατικό αστυνομικής βίας που έλαβε χώρα στις 26 Μαΐου στο Αριστοτέλειο Πανεπιστήμιο Θεσσαλονίκης, όταν αστυνομικός τραυμάτισε σοβαρά φοιτητή στο πρόσωπο, μετά από ευθεία βολή με όπλο κρότου λάμψης.

Είναι δεδομένο ότι πρέπει να μπει ένα τέλος στο όργιο βίας και καταστολής των ΜΑΤ εναντίον των φοιτητών τόσο στο ΑΠΘ όσο και στο σύνολο των πανεπιστημιακών ιδρυμάτων, που διαμαρτύρονται ενάντια στην εγκατάσταση της πανεπιστημιακής αστυνομίας. Η πρόθεση της κυβέρνησης για εγκατάσταση της πανεπιστημιακής αστυνομίας, δεν είναι η “πάταξη της ανομίας”, όπως διατείνονται, αλλά η αμφισβήτηση του φοιτητικού κινήματος και οι αγώνες του, οι συλλογικότητες και η πολιτικοποίηση του. Θέλουν να βάλουν οριστική ταφόπλακα στο πανεπιστημιακό άσυλο που κατακτήθηκε με αιματηρούς αγώνες του φοιτητικού κινήματος.

Το συνδικαλιστικό κίνημα δεν θα πάψει να υπερασπίζεται το δίκαιο και να αγωνίζεται για την καταστολή της βίας από όπου και αν προέρχεται.

**Το Δ.Σ.**